Edie Boyer

Edie Boyer (født 21. februar 1966) er en amerikansk tidligere diskoskaster. Hennes personlige rekord er 62,92 meter, satt under et stevne i Minnesota 16. mai 1998. Resultatet er verdensrekord for døve utøvere, da Boyer ble 80 % hørselsskadet etter at hun kun 10 måneder gammel ble rammet av hjernehinnebetennelse. 

Boyer vant det nasjonale mesterskapet i 1995 og representerte USA under VM i friidrett i 1995 og 1997, uten å komme videre fra kvalifiseringsrundene. 

Boye er en av seks søsken som alle drev med idrett. Selv var hun lagsportsutøver med tre nasjonale mesterskap fra ishockey for Minnesota Checkers, samt basketballspiller med stipend fra North Dakota State University women's basketball team 1984-1989.

 Referanser 
USATF: Edie Boyer , besøkt 23. juli 2012.
gobison.org (NDSU Athletic Media): Edie Boyer  , besøkt 23. juli 2012.

 Eksterne lenker 


Kategori:Diskoskastere fra USA
Kategori:Ishockeyspillere fra USA
Kategori:Basketballspillere fra USA
Kategori:Personer fra Minnesota
Kategori:Døve idrettsutøvere